2001 में इस गांव में झारखंड के प्रथम राज्यपाल प्रभात कुमार के द्वारा इस रेलिंग भवन का उद्घाटन किया गया था जो लगभग 5 साल चला. लेकिन 2008 से ना तो कोई माल लेकर यहां आया और ना ही कोई यहां से सूत खरीदने ही आया. धीरे-धीरे मशीनें भी खराब होने लगी. अब यह भवन भूत बंगला के रूप में गांव के महिलाओं के सामने मौजूद है. एक तरफ सरकार के द्वारा कई कार्यक्रम चलाए जा रहे हैं महिलाओं को स्वरोजगार के लिए, दूसरी तरफ जहां महिला कमा रही थी काम कर रही थी उसे बंद कर दिया गया. बंद होने का क्या कारण है वह यहाँ के ग्रामीण नहीं बता पा रहे हैं.